600 गरीब बच्चों को बांटे गर्म कपड़े
कच्चाफाटक काबड़ी रोड पर समाज सेवा संगठन ने रविवार को 600 गरीब जरूरतमंद परिवारों के बच्चों को गर्म कपड़े वितरित किए। संगठन ने शहरवासियों का आह्वान किया कि वे इस तरह के सेवा कार्यों में ज्यादा से ज्यादा संख्या में जुड़ें। कार्यक्रम में मुख्य अतिथि विधायक महीपाल ढांडा रहे। वार्ड-24 के पार्षद दुष्यंत भट्ट, वार्ड-5 के पार्षद जय कुमार बिंदल, वार्ड-20 की पार्षद सुखविंद्र कौर के पति सरदार बलजीत सिंह विशेष अतिथि रहे।
विधायक ढांडा ने कहा कि किसी भी जरूरतमंद की सेवा करना ही नारायण सेवा है। समाज के हर आदमी को सेवा कार्यों में अग्रणी रहना चाहिए। संगठन के अध्यक्ष प्रवीन कुमार ने कहा कि पिछले हफ्ते शाम के समय किसी काम से कच्चा फाटक की ओर आया था। तब तय किया था कि इस तरह सर्दी में ठिठुर रहे बच्चों की मदद करनी है। इस अवसर पर सत प्रकाश जैन, गुलशन कटारिया, दीपक कपूर, रमन खुल्लर, सुदेश गोयल, विनोद गोयल, गंगा गुप्ता, कैलाश जैन, राजेश वर्मा, चेला राम, विशाल जग्गा, विकास, दीपक, धीरज जैन, जगदीश, सुभाष, पवन बंसल हरप्रीत सिंह मक्कड़ मौजूद रहे।
hin_Deva hin_Deva hin_Deva